זולטן קלוגר

זוֹלטַן (צבי) קלוּגֶר (בהונגרית: Kluger Zoltán; 8 בפברואר 1896 – 16 במאי 1977) היה צלם שפעל בארץ ישראל ובמדינת ישראל, ותיעד בתצלומיו את החיים בהן.

==ביוגרפיה==
זולטן קלוגר נולד בעיר קצ'קמט שבהונגריה בשנת 1896 להוריו, ברנרד ואמיליה. במלחמת העולם הראשונה שירת כצלם מוטס בחיל האוויר של אוסטריה-הונגריה וזכה במדליות הצטיינות על עבודתו המקצועית והנועזת. בסוף שנות ה-20 היגר לברלין בירת גרמניה, ועבד שם כצלם עיתונות. באפריל 1933, עם עליית הנאצים לשלטון, הגיע לארץ ישראל כתייר, ואחר כך קיבל סרטיפיקט, בזכות התערבותו של משה שרת. בהמשך אותה שנה הקים נחמן שיפרין, שאותו הכיר קלוגר בברלין, את "החברה המזרחית לצילומים בשביל העיתונות" בתל אביב. בשנת 1934 הצטרף קלוגר לשיפרין, והיה לשותף וצלם ראשי בחברה.

לקוחות בולטים של קלוגר היו מחלקת הצילום של הקק"ל ושל קרן היסוד, ששלחה את קלוגר לצלם מפעלים כלכליים ועלייה לקרקע של יישוב חדש. ב-1937 צילם קלוגר סדרה של 250 תצלומי אוויר, על-פי הזמנתו של זלמן שוקן. בשנת ה'תשי"ב יצא לאור הספר "אלה פני ישראל", ובו תצלומיו של קלוגר מלווים בטקסט מאת משה שמיר.

קלוגר נישא לשרה (סרן ציטרום, 1902-1963), ולשניים נולד בן, פאול (8 באוגוסט 1925 – 8 באפריל 2009), שנשלח בתחילת שנות ה-50 מטעם חיל האוויר להשתלמות בארצות הברית ונשאר שם.
ב-1958 היגרו גם קלוגר ואשתו לארצות הברית בעקבות בנם, וקלוגר פתח חנות צילום בניו יורק. במקביל התפרנס מצילום אירועים, בעיקר של הקהילה ההונגרית בניו יורק.
זמן קצר לאחר הגעת הזוג לארצות הברית חלתה רעייתו ונפטרה והוא נישא בשנית לאירמה הגדוס בשנת 1965.

אמו של קלוגר ואחותו אלזה שרדו את השואה בהונגריה. האם נפטרה שם בשנת 1949 ואילו הבת, בעלה, בתם המשותפת, בעלה וילדיהם היגרו לארצות הברית בשנת 1956 והתיישבו בקליפורניה. קלוגר ואחותו חידשו את הקשר ביניהם. קלוגר נותר בארצות הברית עד מותו.

זולטן קלוגר נפטר במנהטן שבניו יורק ב-1977, והותיר ארכיון של כ-50,000 תשלילים, המחולקים בין ארכיונים ציבוריים אחדים ובהם אוסף קרן היסוד בארכיון הציוני המרכזי, אוסף קרן קיימת לישראל, לשכת העיתונות הממשלתית, ארכיון המדינה וארכיון צה"ל ומערכת הביטחון.
בשנת 1968 הגיע אוסף של כ-40 אלף תשלילים מן השנים 1933–1948 לארכיון המדינה. בשנת 2017 עלה האוסף בשלמותו לאתר ארכיון המדינה הכולל מנוע חיפוש בתמונות וניתן להשתמש בתמונות.
כ-4,000 תשלילים נסרקו ומוצגים באוסף הצילומים הלאומי של לשכת העיתונות הממשלתית.

בשנת 2008 נערכה במוזיאון ארץ ישראל בתל אביב תערוכת יחיד ראשונה של זולטן קלוגר, ושמה "זולטן קלוגר – צלם ראשי, 1933–1958", אותה אצרו ד"ר רות אורן וגיא רז.

==גלריה==
|<gallery widths="250px" heights="200px">
קובץ:Kibbutz Guard 1936.jpg|שומרת בקיבוץ מעברות (1936)
קובץ:Flickr - Government Press Office (GPO) - group from germany building new houses.jpg|הקמת בתים חדשים בקיבוץ אלונים בעמק יזרעאל (פברואר 1946)
קובץ:She'arYashuv.jpg|שאר ישוב (1948)
קובץ:Yemenites go to Aden.jpg|משפחה תימנית בדרכה למחנה המעבר של הג'וינט ליד עדן (1949)
קובץ:A GROUP OF FORMER BUCHENWALD INMATES ON BOARD THE REFUGEE SHIP "MATAROA" IN HAIFA PORT. ניצולי שואה ממחנה בוכנוואלד, מגיעים לנמל חיפה.D820-065.jpg|ניצולי שואה ממחנה בוכנוואלד מגיעים לנמל חיפה (1945)
קובץ:Kiryat Bialik 1944.jpg|מבט על קריית ביאליק (1944)
קובץ:Zoltan Kluger. The Jordan, near the Dead Sea.jpg|נפתולי נהר הירדן סמוך לים המלח (1937)
</gallery>

==לקריאה נוספת==
* עודד ידעיה, 'בדרך לתפקוד חברתי: על תצלומיו של זולטן קלוגר מתקופת "חומה ומגדל"', קו (כתב-עת לאמנות, צורות ותכנים חדשים) 10 (1990), 13–19.
* הצלם שנעלם – תערוכה ראשונה לזולטן קלוגר', כאן: מציאות ישראלית באמנות 5 (2008), 30–33.
* יהושע פרוינדליך, "אוספים אור-קוליים כמקור למחקר היסטורי: מקרה בוחן (פרשת האנייה 'ניאסה' בנמל חיפה, פברואר 1944, בעין המצלמה של זולטן קלוגר)", ארכיון, 17, 2013, עמ' 64–68.
* רות אורן וגיא רז, 'תהליכי חקר ובנייה של תערוכת צילום היסטורית: זולטן קלוגר, צלם ראשי 1933–1958', ארכיון (כתב עת ישראלי לארכיונאות ולתיעוד) 16 (תש"ע), 14–28. ([https://web.archive.org/web/20130929162344/http://archives.org.il/UserFiles/File/130840137245.pdf קישור לגיליון])

קטלוג התערוכה:
* זולטן קלוגר – צלם ראשי: 1958-1933; [אוצרי התערוכה]: רות אורן, גיא רוז; [עריכת הספר והבאתו לדפוס: גניה דולב; תרגום לעברית: יחזקאל בן-סירה], תל אביב: מוזיאון ארץ ישראל; ירושלים: יד יצחק בן-צבי, תשס"ח 2008. (כולל מאמרים על האמן ויצירתו)
*״זולטן קלוגר״, בספר: ורד נבון, [https://verednavon.com/project/the-boulevard/ השדרה - שדרות ירושלים בעיני הצלמים], הוצאת [https://verednavon.com/ ורד נבון], מהדורה שנייה, אוגוסט 2021, עמ׳ 269-268.

== קישורים חיצוניים ==

* [https://www.archives.gov.il/catalogue/group/1?kw=%D7%96%D7%95%D7%9C%D7%98%D7%9F%20%D7%A7%D7%9C%D7%95%D7%92%D7%A8&search_exact=true אוספי זולטן קלוגר] באתר ארכיון המדינה
*[https://catalog.archives.gov.il/exhibition/eshet-chail/ אשת חיל (1939-1941) - מאוסף תצלומיו של הצלם זולטן קלוגר] באתר ארכיון המדינה
* [http://www.eretzmuseum.org.il/159/ זולטן קלוגר] במוזיאון ארץ ישראל
* [http://www.artportal.co.il/Index.asp?ArticleID=150&CategoryID=128 זולטן קלוגר במוזיאון ארץ ישראל] באתר Artportal
* [http://baderech.hjm.org.il/Article.aspx/He/KlugerZoltan זולטן קלוגר] באתר "בדרך: יוצרים יהודים שיצרו מהונגריה במאה העשרים", המוזיאון למורשת היהדות הדוברת הונגרית
* 
* 
* 
* 
* 
* 

* 

==הערות שוליים==

קטגוריה:צלמים יהודים הונגרים
קטגוריה:ישראלים ילידי הונגריה
קטגוריה:אנשי העלייה החמישית
קטגוריה:צלמים ישראלים
קטגוריה:מהגרים מישראל לארצות הברית
קטגוריה:פליטי רדיפות הנאצים
קטגוריה:קצ'קמט: אישים
קטגוריה:יהודים בצבא האוסטרו-הונגרי
קטגוריה:יהודים במלחמת העולם השנייה
קטגוריה:הונגרים שנולדו ב-1896
קטגוריה:ישראלים שנולדו ב-1896
קטגוריה:ישראלים שנפטרו ב-1977